Συντεταγμένες: 43°15′12″S 65°18′34″W﻿ / ﻿43.25333°S 65.30944°W﻿ / -43.25333; -65.30944

Το **Τρελέου** (ισπανικά: *Trelew*‎, από το ουαλικό *tref* «πόλη» και το όνομα του ιδρυτή της, Λιούις Τζόουνς) είναι πόλη στο ανατολικό τμήμα της επαρχίας Τσουμπούτ της Αργεντινής. Βρίσκεται στην Παταγονία και είναι η μεγαλύτερη και πολυπληθέστερη πόλη της κοιλάδας του ποταμού Τσουμπούτ, με 97.915 κατοίκους το 2010. Ο δήμος Τρελέου είναι μέρος του νομού Ράουσον, του οποίου η πρωτεύουσα, το Ράουσον, είναι επίσης η πρωτεύουσα της επαρχίας.

Το Τρελέου είναι σημαντικό εμπορικό και βιομηχανικό κέντρο για την περιοχή και αποτελεί τον κύριο κόμβο για την επεξεργασία μαλλιού, αντιπροσωπεύοντας το 90% της δραστηριότητας στην Αργεντινή. Τα προϊόντα αυτής της βιομηχανίας αποστέλλονται και εξάγονται κυρίως μέσω του Πουέρτο Μάδριν και του Πουέρτο Ντεσεάδο.

Το Τρελέου φιλοξενεί το Μουσείο Παλαιοντολογίας Εγκίδιο Φερούλιο, το οποίο παρουσιάζει την παλαιοντολογική κληρονομιά της περιοχής της Παταγονίας και θεωρείται ένα από τα σημαντικότερα του είδους του στη Νότια Αμερική, καθώς και το Αστρονομικό και Πλανητικό Αστεροσκοπείο.

Η πόλη εξυπηρετείται από το αεροδρόμιο Αλμιράντε Μάρκος Α. Ζαρ (IATA: **REL**, ICAO: **SAVT**), το οποίο χρησιμοποιείται τόσο για πολιτικούς όσο και για στρατιωτικούς σκοπούς. Ο διάδρομος προσγείωσης του αεροδρομίου μοιράζεται με τη ναυτική βάση Αλμιράντε Ζαρ, έδρα της μοίρας Lockheed P-3 Orion της Αεροπορίας Ναυτικού της Αργεντινής.

Ιστορία
-------

Η ίδρυση του Τρελέου συνδέεται με τον αποικισμό των Ουαλών στην Αργεντινή, οι επικεφαλής του οποίου ήταν ο καπετάνιος σερ Τόμας Ντάνκομπ Λαβ Τζόουνς-Πάρι (του Μάδριν) και ο Λιούις (Λουίς) Τζόουνς, οι οποίοι λειτούργησαν ως εκφραστές των σχέσεων με την κυβέρνηση της Αργεντινής στις αρχές της δεκαετίας του 1860.

Το Τρελέου ιδρύθηκε στις 20 Οκτωβρίου 1886 ως αφετηρία της σιδηροδρομικής γραμμής του Κεντρικού Τσουμπούτ, η οποία θα συνέδεε την κοιλάδα του ποταμού Τσουμπούτ με το Πουέρτο Μάδριν. Ο εξοπλισμός κατασκευής του σιδηροδρόμου και 400 έποικοι έφτασαν στις 28 Ιουλίου του ίδιου έτους με το ατμόπλοιο *Vesta*. Η γραμμή εγκαινιάστηκε το 1888 και αργότερα επεκτάθηκε από το Τρελέου στο Γκαϊμάν, στο Ντόλαβον και τελικά στο Λας Πλούμας. Το 1961, η γραμμή έκλεισε.

### Σφαγή του 1972

Το Τρελέου ήταν τόπος σφαγής το 1972. Μια απόδραση πολιτικών κρατουμένων στο ομοσπονδιακό σωφρονιστικό ίδρυμα είχε ως αποτέλεσμα τον θάνατο ενός φρουρού και την απόπειρα φυγής περίπου 100 ατόμων που αντιδρούσαν στη στρατιωτική δικτατορία που ακολούθησε την ανατροπή του προέδρου Αρτούρο Ίλια. Μια μικρή ομάδα κρατουμένων κατάφερε να επιτάξει ένα αεροπλάνο και να πετάξει για ασφάλεια στη Χιλή. Οι υπόλοιποι υποτάχθηκαν στις αρχές και επέστρεψαν σε στρατιωτική φυλακή, όπου 19 εκτελέστηκαν (3 επέζησαν).

Η πόλη Τρελέου ερευνήθηκε από τον στρατό και κάτοικοι της πόλης συνελήφθησαν και οδηγήθηκαν στη φυλακή Βίγια Ντεβότο στο Μπουένος Άιρες. Σχεδόν ολόκληρη η πόλη απέργησε και κατάφερε να εξασφαλίσει την απελευθέρωση των κρατουμένων στη Βίγια Ντεβότο. Τα περιστατικά αυτά καταγράφηκαν στο βιβλίο *La Pasión según Trelew*, του Τόμας Ελόι Μαρτίνες, το οποίο εκδόθηκε αρχικά το 1973, αλλά στη συνέχεια απαγορεύτηκε από τη δικτατορία και επανεκδόθηκε το 1997.

Τουρισμός
---------

Το Τρελέου είναι το τουριστικό κέντρο της Κεντρικής Μεσέτα, της κοιλάδας του ποταμού Τσουμπούτ και της ακτής. Η Πούντα Τόμπο, το μεγαλύτερο καταφύγιο πιγκουίνων στην Αργεντινή, είναι προσβάσιμη από την πόλη.

Τον Οκτώβριο διοργανώνεται στο Τρελέου ένα ετήσιο Eisteddfod, ένα παραδοσιακό μουσικό φεστιβάλ που δέχεται επισκέπτες από όλη τη χώρα και από την Ουαλία, το οποίο αποτελεί μοναδική έκφραση του ουαλικού πολιτισμού στη Νότια Αμερική.

Ο πρώην σιδηροδρομικός σταθμός του Τρελέου, ο οποίος ανακηρύχθηκε εθνικό ιστορικό μνημείο το 1969, λειτουργεί ως μουσείο, το *El Museo Regional Pueblo de Luis*, από το 1984.

Αθλητισμός
----------

Η Ρασίνγκ ντε Τρελέου και η Χουρακάν ντε Τρελέου είναι οι σημαντικότεροι τοπικοί ποδοσφαιρικοί σύλλογοι.

Φωτογραφίες
-----------

* Η Εθνική Τράπεζα της Αργεντινής τη νύχταΗ Εθνική Τράπεζα της Αργεντινής τη νύχτα
* Ένα τρένο κινουμενο από κάρα βοδιών αναχωρώντας από το Τρελέου, περίπου 1880Ένα τρένο κινουμενο από κάρα βοδιών αναχωρώντας από το Τρελέου, περίπου 1880
* Λαϊκό Μουσείο Ουαλίας, ΤρελέουΛαϊκό Μουσείο Ουαλίας, Τρελέου
* Πρώην αεροδρόμιο του Τρελέου, πλέον «πολιτιστικό κέντρο για τη μνήμη».Πρώην αεροδρόμιο του Τρελέου, πλέον «πολιτιστικό κέντρο για τη μνήμη».

Κλίμα
-----

Σύμφωνα με την κλιματική ταξινόμηση Κέππεν, στο Τρελέου επικρατεί ψυχρό ημιερημικό κλίμα (*BSk*) στα όρια του ψυχρού ερημικού κλίματος (*BWk*), με θερμά καλοκαίρια, ψυχρούς χειμώνες και ελάχιστες βροχοπτώσεις καθ' όλη τη διάρκεια του έτους.

| Κλιματικά δεδομένα Τρελέου (1981–2010, ακραίες τιμές 1901–σήμερα) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 42.2 | 41.0 | 40.0 | 35.3 | 31.0 | 27.7 | 25.6 | 27.4 | 33.0 | 36.4 | 38.3 | 41.2 | 42,2 |
| Μέση Μέγιστη °C (°F) | 29.2 | 28.1 | 25.0 | 20.7 | 15.7 | 12.2 | 12.3 | 14.8 | 17.5 | 21.2 | 24.9 | 27.5 | 20,8 |
| Μέση Μηνιαία °C (°F) | 21.5 | 20.3 | 17.6 | 13.3 | 9.2 | 6.2 | 5.8 | 7.7 | 10.4 | 14.1 | 17.4 | 20.0 | 13,6 |
| Μέση Ελάχιστη °C (°F) | 13.6 | 12.6 | 10.5 | 6.7 | 3.4 | 0.8 | 0.2 | 1.4 | 3.6 | 6.5 | 9.5 | 11.9 | 6,7 |
| Χαμηλότερη Ελάχιστη °C (°F) | 3.0 | 1.5 | −1.6 | −4.2 | −10.7 | −12.3 | −11.4 | −10.6 | −8 | −5 | −1 | 0.5 | −12,3 |
| Υετός mm (ίντσες) | 13,6 | 18,9 | 23,3 | 24,8 | 26,3 | 22,2 | 17,8 | 13,9 | 14,6 | 19,2 | 13,7 | 13,9 | 222,2 |
| % υγρασίας | 41.7 | 49.0 | 53.6 | 57.0 | 65.7 | 69.6 | 66.9 | 61.2 | 56.6 | 49.6 | 44.1 | 41.7 | 54,7 |
| Μέσες ημέρες κατακρημνίσεων (≥ 0.1 mm) | 3.8 | 4.1 | 5.4 | 4.6 | 7.1 | 8.0 | 6.0 | 6.3 | 6.1 | 6.0 | 4.7 | 3.9 | 66,0 |
| Μέσες ημέρες χιονόπτωσης | 0 | 0 | 0 | 0 | 0.1 | 0.1 | 0.1 | 0 | 0 | 0 | 0 | 0 | 0,3 |
| Μέσες μηνιαίες ώρες ηλιοφάνειας | 313.5 | 274.8 | 250.0 | 205.3 | 150.8 | 134.5 | 148.3 | 172.1 | 193.3 | 238.7 | 287.2 | 280.0 | 2.686,8 |
|
| Ποσοστό πιθανής ηλιοφάνειας | 67.0 | 69.3 | 65.3 | 60.3 | 51.3 | 50.0 | 47.3 | 53.7 | 55.0 | 59.7 | 65.0 | 55.3 | 58,3 |
| *Πηγή #1: Servicio Meteorológico Nacional* |
| *Πηγή #2: Meteo Climat (ακραίες τιμές) Παγκόσμιος Μετεωρολογικός Οργανισμός (ώρες ηλιοφάνειας 1981–2010), Secretaria de Mineria (ποσοστό ηλιοφάνειας 1941–1990, ακραίες τιμές Απριλίου, Αυγούστου και Δεκεμβρίου, χαμηλότερη τιμή Μαΐου) UNLP (δεδομένα χιονοπτώσεων)* |

Διεθνείς σχέσεις
----------------

Το Τρελέου είναι αδελφοποιημένο με:

* Κοβίλια, Πορτογαλία
* Αλμπιντόνα, Ιταλία
* Κερνάρφον, Ουαλία

Παραπομπές
----------

1. ↑  Everett-Heath, John (22 Οκτωβρίου 2020). *Trelew*. Oxford University Press. ISBN 978-0-19-190563-6.
2. ↑  «Trelew (Rawson, Chubut, Argentina) - Population Statistics, Charts, Map, Location, Weather and Web Information». *citypopulation.de*. Ανακτήθηκε στις 10 Δεκεμβρίου 2022.
3. ↑  «About us». *mef.org.ar* (στα Αγγλικά). 17 Νοεμβρίου 2018. Ανακτήθηκε στις 10 Δεκεμβρίου 2022.
4. ↑  «Information for Trelew (TRW) Geomagnetic Observatory». *www.wdc.bgs.ac.uk*. Ανακτήθηκε στις 10 Δεκεμβρίου 2022.
5. ↑  «Almirante Marco Andres Zar Airport | SKYbrary Aviation Safety». *skybrary.aero*. Ανακτήθηκε στις 10 Δεκεμβρίου 2022.
6. ↑  «Trelew: a tour of the city». Patagonia.com.ar.. Ανακτήθηκε στις 2022-12-10.
7. ↑  Lewis, Colin M. (2015). *British railways in Argentina 1857-1914 : a case study of foreign investment*. London, UK: Bloomsbury. ISBN 978-1-4742-4167-0.
8. ↑  Salerno, Elena (2014). «The Historiography of Railways in Argentina: Between Foreign Investment, Nationalism, and Liberalism» (στα αγγλικά). *Mobility in History* **5** (1): 105–120. doi:10.3167/mih.2014.050111. ISSN 2050-9197. .
9. ↑  «Trelew – CJA» (στα Αγγλικά). Ανακτήθηκε στις 10 Δεκεμβρίου 2022.
10. ↑  «"La pasión según Trelew", de Tomás Eloy Martinez». *Terra Argentina*. 2013-03-26. Αρχειοθετήθηκε από το πρωτότυπο στις 2015-12-08.. Ανακτήθηκε στις 2022-12-10.
11. ↑  «Área Natural Protegida Punta Tombo». *Chubut Patagonia Argentina* (στα Ισπανικά). Ανακτήθηκε στις 10 Δεκεμβρίου 2022.
12. ↑  «Eisteddfod, a traditional festival - Trelew, Patagonia, Argentina». *www.patagonia.com.ar*. Ανακτήθηκε στις 10 Δεκεμβρίου 2022.
13. ↑  «Museo Pueblo de Luis - Trelew, Patagonia, Argentina». *www.patagonia.com.ar*. Ανακτήθηκε στις 10 Δεκεμβρίου 2022.
14. ↑  «Estadísticas Climatológicas Normales - período 1981-2010» (στα Ισπανικά). Servicio Meteorológico Nacional. Ανακτήθηκε στις 10 Δεκεμβρίου 2022.
15. ↑  
«Fin de febrero: lo destacado del mes» (στα Ισπανικά). Servicio Meteorológico Nacional. Αρχειοθετήθηκε από το πρωτότυπο στις 4 Μαρτίου 2019. Ανακτήθηκε στις 10 Δεκεμβρίου 2022.
16. ↑  «Station Trelew» (στα Γαλλικά). Meteo Climat. Ανακτήθηκε στις 10 Δεκεμβρίου 2022.
17. ↑  «World Meteorological Organization Climate Normals for 1981–2010». World Meteorological Organization. Αρχειοθετήθηκε από το πρωτότυπο στις 16 Ιουλίου 2021. Ανακτήθηκε στις 10 Δεκεμβρίου 2022.
18. ↑  
«Provincia de Chubut - Clima Y Meteorologia: Datos Meteorologicos Y Pluviometicos» (στα Ισπανικά). Secretaria de Mineria de la Nacion (Argentina). Αρχειοθετήθηκε από το πρωτότυπο στις 19 Ιανουαρίου 2015. Ανακτήθηκε στις 10 Δεκεμβρίου 2022.
19. ↑  
«Datos bioclimáticos de 173 localidades argentinas». *Atlas Bioclimáticos* (στα Ισπανικά). Universidad Nacional de La Plata. Ανακτήθηκε στις 10 Δεκεμβρίου 2022.
20. ↑  «Trelew le rindió homenaje a los inmigrantes galeses». *clarin.com* (στα Ισπανικά). 2 Μαρτίου 2015. Ανακτήθηκε στις 10 Δεκεμβρίου 2022.

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 135505564
* LCCN: n85308492

 |

 |